b'\n_START_ARTICLE_\nVilsandi tuletorn\n_START_PARAGRAPH_\nVilsandi tuletorn on Eesti k\xc3\xb5ige l\xc3\xa4\xc3\xa4nepoolseim tuletorn Saare maakonnas Saaremaa vallas Vilsandi saarel._NEWLINE_Tuletorni geograafilised koordinaadid on 58\xc2\xb0\xc2\xa022\xe2\x80\xb2\xc2\xa058\xe2\x80\xb3\xc2\xa0N, 21\xc2\xb0\xc2\xa048\xe2\x80\xb2\xc2\xa046\xe2\x80\xb3\xc2\xa0E._NEWLINE_Laternaruumi ja r\xc3\xb5duga valge kivitorni k\xc3\xb5rgus jalamist on 37 meetrit ja tule k\xc3\xb5rgus merepinnast on 40 meetrit._NEWLINE_Tuletorn ehitati 1809. aastal.\n_START_SECTION_\nAjalugu\n_START_PARAGRAPH_\n1817. aastal v\xc3\xb5eti kasutusele ringleva ekraaniga plinktuled, mis pandi ringlema kellamehhanismi ja rippuvate pommide abil. 1860. aastal v\xc3\xb5eti kasutusele Augustin Fresneli dioptriliste klaasprismadega varustatud valgusti. 1906. aastal sai tuletorni \xc3\xbclemaks 22-aastane Artur Toom._NEWLINE_Tuletorni mark ilmus 20. jaanuaril 1999.\n_START_SECTION_\nTule omadused\n_START_PARAGRAPH_\nTuletorn t\xc3\xb6\xc3\xb6tab pimedal ajal l\xc3\xa4bi aasta._NEWLINE_Tule k\xc3\xb5rgus jalamist on 37 meetrit, merepinnast 40 meetrit._NEWLINE_Tuli paistab kahes erinevas sektoris erineva intensiivsusega. \xc3\x9ches (asimuudist 212\xc2\xb0 asimuudini 164,5\xc2\xb0) paistab valge tuli 12 meremiili, teises sektoris (164,5\xc2\xb0 kuni 212\xc2\xb0) punane tuli 6 meremiili kaugusele._NEWLINE_Tuli p\xc3\xb5leb j\xc3\xa4rgmise ts\xc3\xbckliga: 1 sekund valge, 2 sekundit pime, j\xc3\xa4lle sekund valge, 2 sekundit pime, siis 2 sekundit valge ja 7 sekundit pime. Seega on \xc3\xbche ts\xc3\xbckli pikkus 15 sekundit.'